
Пренумерата в краю: 

30 грошей місячно, 

80 »  квартально, 
1.50 „  Полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., \ сто- 
роны 60 зл., '/ стороны 35 зл., 
в стор. 20 зл., Ув стор. 10 зл.; 
оголошеня малы за 1 мм. 20 тр., 
в текст! 30 гр., перед текстом 
40 гр. При месячном и долшом 
оголошеню значна знижка. 


Конто чекове Нр. 404.155. 

Редакция и администрация в Крыниці. — Адрес „Лемко“ Крыница. 


иль онл ИЕ ЕСИ ИИСУСА ТЕ ЕН аашилсан нае 
Втраты идучи в милионы. 


В попередном числ: подали мы, якы 
втраты приносит населеню и краеви занедба- 
не при хові худобы и вышмаряне на смітник 
многых мнимо непотребных ручей. У нас, на 
жаль, вышмарят ся не лем стары и знищены 
предметы, але робит ся тото часто и с річами 
новыма. При битю свиней никто и не приза- 
думує ся над тым, штобы щетину выбрати с 
воды, высушити и уложити в горсточкы и як 
выходит с обрахунку, втрата через тото вы- 
носит в цілом краю около 2 милионы зл. роч- 
но. Таксамо понад пол милиона зл. втраты дає 
нищене конской волосани, а уж значно высшу 
втрату маме через неощадну и неумілу госпо- 
дарку с пухом и шрем. Польща вывозит за 


‘границу шря за суму около 8 милионов зло- 


тых, а маленка Венгрия експортуе его за па- 
рунадцет милионов зл. 

Таке саме марноване добра видиме при 
костях, котрых лем одна третя часть доходит 
до фабрык, а 2/3 части пропадают марно, че- 
рез што Польща спроваджат из за границы 
самого клею за суму перешло 2 милионы зло- 
тых. Втраты повсталы через марноване кос- 
тей сут огромны, бо на, основі калькуляции, 
яку переведено в Німеччині, ціна костей, пе- 
рероблених на клей подносит ся пятикратно. 

Таксамо лою спроваджаме с чужих кра- 
єв за суму около 8 милионов злотых, хоц с 
краєвой продукции нищит ся и пропадат од- 
на третя часть. Спроваджаме также желудкы 
быдлячи и єлита, бо краєвы вышмарят ся на 
смітник, або палит. Великы втраты приносит 
марнованє быдлячой кырви, котрой не пере- 
раблят ся на мучку. Марнуют ся рогы и ко- 
пыта. 

Над тыма всіма втратами не думат никто 
на селі, а преця рочный билянс. тых втрат до- 
ходит до 50 милионов злотых. Гроши тоты 
лежат в париях, смітниках и т. д. и никто не 
сягат по них, уважаючи тото за річ мало- 
важну. 

Скаже неоден, же втраты тоты має 
край, а не люде и же аж и при такой втраті 
сума припадаюча на одного человіка выно- 
сит всього около полтора злотого. Але обра- 
хуйме мы, килько выносят тоты втраты в од- 
ном малом селі, котре числит лем 1000 душ, 
то переконаме ся, же Дає тото уж поважну 
суму, бо около 1500 зл. рочног Маючи тоту 


суму, заряды гминны и громадскы не потре- 
бовали бы накладати на людей додатков до 
податку и втотчас каждый в сел! отчул бы 
добродійны розультаты ощадности. Край, не 
выдаючи грошей за спроваджены из за гра- 


ницы товары, мал бы также больше грошей 
и мог бы обнижити податкы, а тым самым об- 
легчити долю селянина. 

Не належит отже легковажити собі ния- 
кой, хоц бы и найменшой річи при гос- 
подарстві, бо с тых малых річей, с тых малых 
ощадностей повстає великый маєток краю и 
єго: населеня. 


ИОАНН ПИРАНИ нна УРАВНЕНИЕ Е вы ера ВЕРЕН 
О перенаселеню краю. 


У нас часто читат ся по газетах, а ище 
частійше слышит ся на рижных собранях и 
вічах, же Польща ебт краєм перенаселеным 
и же ест за мало землі на число людей, яке 
жиє в том краю. Люде любят слухати такых 
бесід, бо каждый хотіл бы мати два и три раз 
тилько грунту, як мае тепер и звычайно наго- 
роджают бесідника громкым рукоплесканем, 
а бесідник триумфально водит очами по со- 


браных И здае ся ему, же уж помножил число 


пос даного грунту, облил ним всіх своих 
близкых и заслужил на славу народного под- 
вижника и героя. Такы беды, а также таке 
писане по газетах, хоц оно ест миле для без- 
крытычного читателя, ест шкодливе, бо по 
перше, росходит ся оно с правдивым станом 
річи, а по друге, вытворят у слушателей ат- 
мосферу жданя на якеси чудо, — на „манну с 
неба“, котрой не буде и не може быти. Люде, 
вмісто брати ся с упорством до роботы, вміс- 
то придумовати рижны способы вытягненя с 
землі як найбольше користи, падают духом, 
опущают рукы, бо раз сказано им, же землі 
ест за мало и же тота земля не може выкор- 
мити всіх людей в краю. ` 
На основ! статыстычных обчислень при- 
падат в Польщі около 90 людей на 1 км. ква- 
дратный, (в р. 1933 припадало 84) т. зн., же на 
одного человіка жиючого в Польщі припа- 
дат 1,1 часть гектара, т. є. близко 2 моргы 
грунту. Єсли бы земля была ровномірно роз- 
ділена помеже всіх людей, то родина зложена 
с 5-ро членов, мала бы 9—10 моргов грунту. 
С чисел тых видно, же у нас с грунтом не ест 
ище так зле и же при доброй и умілой госпо- 
дарці можна с грунту цілковито добре выжи- 
ти, леж треба вложити максимум труда, што- 
бы вытягнути с него як найбольше користи. 
Знам села в повіті живєцком, в котрых се- 
ляне мают всього лем по 2 до 3 моргы грунту, 
а жиют добре и без долгов. Грунт там ест го- 


ристый, як иу нас, а помимо того дае он им 
добре существоване. Лем оден господар в селі 
мае 10 моргов и тот ест уважаный за богача и 
направду ест богачем. Чиста и красна хата, чи- 
сты комнаты, прекрасна и чиста постель, ды- 
ваны, канапы и шафы в хаті, добре откормле: 
ны и молочны коровы, сильный коник, тото 


всьо має тот богач на 10 морговом горсһом 
господарстві. 
Знам также село на Лемковщині — Бе- 


рест в пов. новосандецком. Также грунту не 
дуже мают там селяне, але по комасации вы- 
ровнали и роскопали межи, камінє с поля вы- 
везли, грунт справили и в том році, коли всім 
иншим докучал голод паши, берестяне поро- 
били маєткы, продаючи солому и сіно. Им 
оплачат ся куповаті жужлі и купуют жужлей 
дуже. Сут и такы, же берут рочно по 30 сотна- 
ров штучных навозов, але через пашну госпо- 
дарку, доходят до маєтку. А грунт там план- 
ный и высоко положеный, бо доходит аж до 
горы Туты над Крыницом, котрой высота ся- 
гат до 1000 метров, климат отже єст студеный 
и зерно родит ся слабе. Але берестяне зрозу- 
міли, же не оплачат ся им сіяти дуже зерна, 
перешмарили ся на господарку пашну и мо- 
лочну и выходят на том добре. Берест не єст 
одным такым селом на Лемковщині. Такых 
сел ест больше и дай Бог, штобы всі такы бы- 
ли, бо втотчас люде перестанут вірити риж- 
ным агитаторам - демагогам, прирекаючим 
людям грушкы на вербі. 

Грунту в краю не єст за мало. Єго выстар- 
чит аж и втотчас, як в Польщі буде два раз 
тилько людей, як тепер, лем треба змінити 
способы господаркы, треба читати господар- 
скы книжкы и газеты — треба уміти провади- 
ти сельскы господарства. 

"ЛЕ МКО" 


Против-сталинскый заговор всіх войсковых гарнизонов. 


В Совітах выкрыто заговор на жите Ста- 
лина и Ворошилова. В заговорі принимали 
участь виднійши представителі всіх войско- 
вых гарнизонов в Москві, Петрограді, Харко- 
ві; Минску, Пскові, Ростові над Доном и в 
другых містах. Руководителі заговора взяли 
собі за ціль обалити не лем Сталина и Воро- 
шилова, але также перевести державный пе- 
реворот. Для здавленя заговора, на зарядженє 
Сжова, установлена специяльна войсково- 
слідча комисия. Представителі той комисии 
выіхали до рижных міст для ликвидации но- 
вых „контр-революционеров“ всякыма сред- 
ствами. Дыректывы тоты сут уж частично вы- 
полнены и со всіх стран приходят вісти о роз- 
стрілах без суду, арештованях и высылках в 
концентрацийны таборы. 

Участники заговора обвиняют Сталина не 
лем в убийстві Тухачевского и єго сторонни- 
ков, але также и в том же он с розмыслом шко- 
дит интересам Росии на Далеком Всході. Они 
подчеркуют, же Сталин не старат ся боронити 
интересы Росии в Азии в часі барз выгодном, 
коли головны войсковы силы Японии опусти- 
ли Манджурию, штобы воювати с Кытаєм. 


Число арештованых, в звязи с выкрытем 
заговора ест барз велике. 


С войны на Далеком Всході. 


Японскы войска припустили нову офен- 
сыву на Сучоу. Має то быти бой, котрый має 
рішити судьбу фронта в полудневом Шантун- 
гу. 

Японскы комуникаты доносят о великых 
успіхах воєнных. Иначе однак представляют 
тоту справу комуникаты кытайскы, котры при- 
знают, же в гдеякых пинктах барз долгого 
фронта японцам посчастило ся осягнути по- 
зытывны результаты, але в инших місцах бои 
приносят им втраты. В районі міста Юнгциен 
войска кытайскы повздержали японску офен- 
сыву и приступили сами до контрофенсывы 
розвиваючой ся успішно. Бои сут барз зав- 
зяты и приносят японцам великы втраты. 

В провинции Шанси кытайскы войска 
розбили цілковито японску дывизию Кавака- 
ши. 


Собранє мужей довіря Лемко-Союза в Сяноці. 


Дня 14. мая т. р. отбыло ся собране мужей 
довіря Лемко - Союза пов. сяноцкого и лес- 
кого в Сяноц!. Собране открыл нотар с Бу- 
ковска г. Лев Яворскый. Предсідательствовал 
О. Вендзилович с Костаровец. 

По доклад! о діятельности правленя Лем- 
ко - Союза, выголошеном через д-ра Ореста 
Гнатышака и М. Трохановского с Крыницы, 
открыто дыскусию, в котрой заберали голос: 
нотар Генсьорскый, адвокат др. Возняк, адво- 
кат Перелом, др. Сьокало, ревизор Копыстян- 
скый, Михаил Кметко и другы. В дыскусии по- 
рушено всі справы економичного и просвіти- 
тельного розвитя Лемковщины. 


Порушаючи справу основаня Лемковско- 
го Банку в Сяноці, нотар Генсьорскый отчи- 
тал письма Ревизийного Союза Рускых Ко- 
оператывов во Львові, с котрых присутны до- 
відали ся, што Р. С.Р. К. не дал своєй згоды 
на открытє того Банка в Сяноці, мотывуючи 
своє рішенє тым, што основане другой фи- 
нансовой инстытуции в Сяноці єст непожада- 
не и шкодило бы интересам существуючого уж 
в Сяноці кродытного О-ства „Бескид“. 
Также в справі основаня кооператывного 
центра в Кросні Р. С. Р. К. занял по- 
зыцию негатывну, не затверджаючи стату- 
тов того кооператыва. Собране, принимаючи 
до відомости тоты доклады, рішає не отсту- 
пати от повзятых постановлень и стреміти у- 
порно до основаня так Лемковского Банку в 
Сяноці як и Кооператывного Центра в Крос- 
ні и в случаях отказа Р. С. Р. К. вступати до 
польскых ревизийных Союзов. 

Собранє рішило выслати до Апостольско- 
го Администратора делегацию в ділі имено- 
ваня о. Ивана Полянского. визытатором. В 
склад делєгации ввойшли: г. Стефан Барна 
Вороблик, Др. Ярослав Сьокало, Горлицы, 
Иван Галянка с Сянока, Илия Гойсан и Иван 
Кутын с Полонной, Лев Желем с Мацины и 
Михаил Запоточный с Костаровец. 

По вычерпаню порядка обрад, котрых 
подробности подаме в слідуючом номері Лем- 
ка, собранє приняло слідуючи рішеня: 

С'їзд мужей довіря Лемко-Союза на за- 
сіданю отбытом дня 14. мая 1938. в Сяноці рі- 
шає одноголосно: — 


|. заявити свою полну и активну льояль- 
ность в виду Р. П. П. и Єй Правительства и 
постанавлят вести свою дальшу діятельность 
в том направленю. 

2) высказати признательность правленю 
Л. С. за єго дотеперешну успішну и користну 
для руского населеня Лемковщины діятель- 
ность. РТУ ТР 
3) поручити”‘правленю Л. С. поробити 
дальши стараня у м!родательных властей 
школьных в ділі приверненя в школах на Лем- 
ковщині языковых прав в такых розмірах, 
якы были практыкованы на Лемковщин! до 
конца року школьного 1936’37. и старати ся, 
штобы школьны власти затвердили и поручи- 
ли выдати школьны учебникы, уложены для 
высших кляс (в том році для клясы четвертой). 

4. Звернути ся до правительственных вла- 
стей с просьбом, штобы давано позволеня на 
купно грунтов и недвижимостей нашим селя- 
нам в приграничной полосі и штобы уділяно 
позволень. для наших селян куповати грунты 
с парцеляции. 

5) Предприняти и розвинути акцию в на- 
прямі економичном и просвітительном через 
закладане всякого рода кооператывов и чита- 
лень им. М. Качковского. 

6) Розвинути акцию в ціли основываня 
спортовых кружков при чит. им. М. Качков- 
ского. 

7) Поручити правленю поробити стараня 
в ціли одержаня финансовой поддержкы на 
основанє молочарскых центров в Лабові, 
Фльорынці, Устю Руском, Сяноці и Леску. 

8) Розвинути акцию за зреализованєм 
давнішого рішеня Муж. Дов. Л. Союза в ділі 
основаня в Сяноці Центрального Лемковско- 
го Банка и поручити правленю поробити ста- 
раня в ціли одержаня кредытов для открытя 
касовой діятельности. 

9. Розвинути акцию за открытєм в Крос- 
ні коопертывного центра, заосмотряючого 
сельскы кооператывы в потребны товары. 

10) Поручити правленю поробити стараня 
за обниженєм цін тых промгсловых товаров, 
якы сут потребны до веденя сельского госпо- 
дарства, а передовсем за пониженєм цін шту- 
чных навозов и желізнодорожной тарыфы за 
их перевоз. 

11) оживити акцию за творенем дітячих 
садков при читальнях им. М. Качковского и 
за поднесенєм гыгиены и санитарных условий 
по селах. і 

12. Скликати в найблизшом часі с\ізд му- 
жей довіря Лемко Союза в другых лемков- 
скых повітах. 


Милый гость на сізді му- 
жей дов. Л. С. в Сяноці. 


На с'ізд мужей довіря Л. С. в Сяноці приі- 
хал также милый гость с Амерыкы. Єст ним 
г. Стефан Шкимба с Воловца пов. горлицко- 
го, котрый приіхал до родного села на три 
місяцы и вертат с поворотом до Амерыкы. 
Г-н. Шкимба, то знаный рускый діятель серед 
нашой емиграции в Амерыці. 'Долгомтный 
член О-ства'Рускых Братств, дал ся втягнути 
до роботы амерыканского Лемко-Союза, до 
котрого манила его сама лемковска назва. 
Але скоро переконал ся, же амерыканскый 
Лемко-Союз мае лем свою назву, а служит чу- 
жим цілям и уж от перешло трьох мт высту- 
пил с него, основуючи разом с Виктором Гла- 
дыком, адвокатом Дзвончиком и другыма 
Карпато-рускый Союз, где трудит ся до тепер 
для добра руского народа, жиючого на чу- 
жині. 

Выізджаючи до „старого краю“ достал г-н 
Шкимба поручене от К. Р. С. переконати ся 
наочно, якым руслом тече у нас народна робо- 
та, як розвиват ся Руска Бурса в Горлицах и 
другы институции, якы стремленя и идеи при- 
свічают людям ведучим перед в организаций- 
ном житю наших сел. 

Г-н Шкимба, выполнил совістно дане ему 
поручене. Он был на собраню членов. празле- 
ня Руской Бурсы в Горлицах, оглянул цілу 
бурсу, бесідовал с многыма воспытанниками и, 
членами выділа бурсы, а в доказ, што всьо 
подобало ся єму, оставил он бурсі красный 
подарок в сумі 550 зл., якы собрал в Амерыці 
на помоч учачой ся молодежи. Іздит он также 
по селах и допытуе ся о наше жите — быте, 
а в суботу прийхал также на с'ізд до Сянока. 

По выслуханю докладов и дыскусии, зая- 


вил, што уважат нашу роботу за правильну и 


пожиточну для народа и што по повороті до 
Амерыкы даст належитый отвіт всім, якы за- 
хотят нападати и чернити тоту: діятельность. 

Мило проходил час с любым гостем, ко- 
трый. перед 26 роками оставил родне село и. 
выіхал глядати ліпшого житя за океан. Нова 
отчина дала єму гроши, но туга за родном 
ХЫЖОМ стягнула его ту, где не мог познати 
сам однак не змінил ся. Его сердце остало 
все любячим чаши горы, наш язык, обряд и 
народ. 

Назвиска жертводателей на Руску Бурсу 
в Горлицах подаме в слідуючом числі. 


До чого веде пиянство. Антон Скура, 55- 
літный міщанин с Тарнова был засудженый на 
кару парумісячной вязницы с отложенем ка- 
ры. Недавно зголосил ся он до тарновского 
прокуратора, штобы тот позволил ему отсі- 
діти тоту кару, бо на свободі не може повздер- 
жати ся от питя алькоголевых напитков, ко- 
тры нищат єго здоровлє. Прокуратор не зго- 
дил ся на тото и Скура выбил прокураторови 
шибы. Тспер достал ся уж до арешту без пе- 
решкоды. Перед тыжднем Скура умер в ареш- 
ті. Перед смертю нарікал страшно на навык 
питя алькоголю и высказал желанє, штобы 
гроши, якы мал в депозыті, перезначити на 
зворот за выбиты шибы. 


РИ Е абс ВАЙ 


Ч, 19. (203) 


Нищенє буряну. 


Сут такы роботы, котры дают добрый резуль- 
тат, як забере ся до них ціле село. До такых 
робот належит также нищенє буряну. 

Бурян треба нищити цілый рок, от вчас- 
ной весны до зимы. Нищити мусят его Всі в 
селі, бо робота одного селянина не на дуже 
ся придаст, бо насінє с сусідного поля розсіє 
ся также и по єго грунті. 

Бурян робит в землі великы шкоды, бо; 

1) окрадат землю с кормових 
ков, 

2) вытігат с землі воду, котра выпаровує 
с листя буряну, 


складни- 


3) глушит засівы и не дає им розвинути 
ся належито, 

4) занечищат собране зерно. 

Гдеякы буряны нищит уж сама улрава 
грунту, треба лем уміло ю перевести. Гдеко- 
тры буряны починают будити ся до житя вчас 
на яр. Тоты можна вынищити через плытке 
покладанє поля завчасу на весну И через глу- 
боке переоранє землі по якомси часі, коли 
зернятка буряну уж покилчили. При окопо- 
вых нищит ся бурян окопыванєм и при помочи 
рала до подгартаня. По коничу належит вы- 
чистити поле с пырею. 

Але сут и такы буряны, до котрых треба 
ся взяти иначе. Як же часто жолтіют на весну 
цілы фалаткы засіяного поля. Не ест то од- 
нак втіха для селянина, бо он знає, же там, где 
роспаношил ся пчолнак, там не буде добр‹ 
вроды. Пчолнак можна нищити при ярых зер- 
нах боронами. Бороны не шкодят цілковито 
овсови, а наоборот овес любит, если землю 
порушат ся, як она заскорупит ся по дожджах, 
а пчолнак ест крехкый и бороны ломят его, 
або вытігают с коренями. Хосен отже двой- 
ный, бо не лем нищит ся пчолнак, але допо- 
магат розрости ся ліпше овсови. Часами 


„трафят ся, же пчолнак выстрілит высоко над 


зерно. Втотчас найлучше єст скосити єго в 
часі квитненя высоко, штобы не ушкодити 
зерна. Пчолнак не видаст насіня и не засіє ним 
поля. 

Уприкреным і страшно шкодливым буря- 
ном ест осет. Нищити єго можна через выті- 
гане с коренями по дожджи, як земля єст роз- 
мокла. Але тото дає.дуже роботы. Легче и 
радыкально можна вынищити осет через по- 
сыпане чубков осетя кайнитом. (Робит ся то- 


ОЛЕ МОК 0" 


спалит вершкы осетя, же щле высохне. Робо- 
ты не дуже и кошт невеликый, а,хосен ест. 
Ломити осет нич не помагат, бо он выпущат 
бочны гоны, а птахы и вітер розносят его на- 
сінє далеко по полях. 

Величезны шкоды в коничах, а часом и в 
лені робит парха. Перекопане поля в том міс- 
ци, где появил ‘ся тот шкодливый паразыт, не 
нищит єго и прото ніт гваранции, же при 
молоченю насінє пархы не достане ся до ко- 
ничу. Инша борба с пархом єст также барз 
трудна. Прото тыж ест лем одынокый способ, 
штобы не оставляти коничу на насінє с поля, 
на котром появила ся парха. При купн! насіня 
треба также уважати на тото, штобы купова- 
ти насінє коничу в фирмах певных, котры да- 
ют писемну гваранцию за чистоту насіня. На- 
сіне чисте коничу ест дороге, але лучше ест 
заплатити дорого, як пак мати цілы\ ПЛЯЦЫ 
пархы. 

Не охоронит от біды труд одного селяни- 
на. Оден лінивый селянин, котрый позволит, 
же на єго поли розросне ся и выдаст насіне 
осет, занечищат осетом поля многых сусідов. 
Прото тыж уряд громадскый чи гминный, 
стоячи на стражи добра цілого села, повинен 
допильновати, штобы всі селяне нищили бу- 
рян и то не лем на управных полях, але так- 
же на луках, пасовисках, придорожных ярках, 
лісах и неужитках. В грунті річи невелика то 
робота. Нераз выстарчит махнути раз або 
два косом. Але у нас люде привыкли ждати 
оден на другого, як иде о безпанскы грунты. 
А часто селяне забывают серед той масы ро- 
боты о том, же буряны` належит все и безпо: 
щадно нищити, бо они приносят селу огром- 
мны шкоды. 


ЗАТ ИХАСИ ЗАДН ЗЕ ДИО дес ИЕР 
ЗА ХЛІБОМ. 


В вагон! набито. На поличках леревяны 
скриночкы, а на лавках молоды люде, пароб- 
ци и дівчата, розмовляют по тихы. Прислу- 
хую ся их бесіді и познаю, же сут то напевно 
наше руснакы с сяноцкого, або леского пові- 
та. Але где они ідут в неділю? Тота мысель 
не дає мені спокою и починам с нима бесіду. 
Початково иде она тяжко, бо наш брат ест с 
натуры недовірчивый и боит ся сказати неос- 
торожне слово. Они отв чают мен! коротко и 
то звычайно притакуют. Ест то головна чер- 


< 

прото тыж люде, котры лем здалека 
єго, думают о нем вомсем ложно. 

— Ідете? 

— Ідеме. 

— Где 1дете? 

— До Сторож. 

— Та по што до Сторож? 

— Ідеме дальше? 

— Где дальше? 

— До Кракова. , 

— По што до Кракова? 

— Ідеме дальше до Мысловиц. 

— А том по што? 

— Ідеме до Франции на роботу. 


знают 


По такых долгых перекличках выступил 
одне с них и от него узнал я, же сут они всі с 
леского повіта и ідут на полевы роботы до 
Франции. До Мысловиц 1дут на власный кошт, 
а там жде на них емиграцийный комисар, ко- 
трый даст им билеты и отвезе на місце. Кон- 
тракту не подписали ище, прото сами не зна- 
ют, як долго там будут и яку платню достанут. 
Мой докладчик был уж во Франции через 5 
літ, робил яко роботник при фермі (сельском 
господарстві) и доставал по 400 франков (о- 
коло 75 зл.) на місяц. Всі выізджаючи, то ро- 
ботникы нефаховы, надаючи ся до сельской 
роботы. Ідут на запотребоване, высланы че- 
рез Повітовый Уряд Труда. Килько их іде, 
того мі уж мой докладчик не сказал. На моє 
пытане лем осміхнул ся, но тайны организа- 
цийной не здрадил, отвічаючи, же не знає, бо 
то люде с рижных сел. Судячи однак на око 
всіх, якы высіли с рижных вагонов в Сторо- 
жах, могло их быти понад 100 люда. 

Ідут они в чужий, далекый край за хлі- 
бом, котрого не находят у себе на селі. [дут 
с добром марком совістного и ревного робот- 
ника. Таку славу выробил собі наш брат лем- 
ко в Амерыц] и в другых краях, где выізджал 
на роботу. Тота заслужена слава · помагала 
ему все в одержаню роботы. Удержати однак 
тоту славу, то значит, робити тяжко от рана 
до поздной ночи. И буде робити у чужих наш 
хлоп тяжко за марны гроши. Привезе пого- 
дивше до хати пару ощадженых грошей и на- 
быту практыку. Там увидит, як жиют и робят 
другы народы, а вернувши до народного села 
и сам зачне жити культурнійше и лучше. И 
тото ест може одынока користь с выізда до 
чужих краєв, бо тых пару марных грошей 
даст ся и в краю заробити: 


то вчас рано, як єст сильна роса. Кайнит так 


аи пе асса аа ае а Би ББ 
Бетон в сельском господарстві. 


Каждый знає, же неодна річ, зроблена с бетону была бы ліпша, 
як с дерева, але боит ся взяти до того, бо по перше, не знав, як тото зро- 
бити; а по друге думат, же то барз дорого коштує, Тымчасом зробити бе- 
тон вст барз легко, а кошт бетонных робот ест для селянина нич не выс- 
ший, як деревяной будовы, бо селянин платит лем цемент. а шутер може 
собі сам привезти и сам бетон зробити. 

1. Материялы до бетону. 

Цемент, повинен быти свіжий. Не держати єго долше, як три міся- 
цы, тримати в сухых складах, забезпеченых от дожджу и вогкости: не 
складати мішков безпосередно на землі. Грудкы цементу треба отсіяти 
и роздусити. 

Пісок має быти чистый, без глины, илу, смітя, листя, соломы и т. д.. 
найлучше о зернах ріжной величины. Недобрый вст пісок барз дроб- 
ный, а спорошкованый не надає ся совсем до бетону. 

Шутер, або толченый камень має быти чистый, не обліпленый. 
ГЛИНОМ, о острых вдоровых кантах, не занадто трубый. 

Толчена цегла може быти лем на дылины (подлогы), пусту цеглу 
(пустакы), стіны и фундаменты. Перед ужитєм добре очистити с вапна 
и заправы мулярской и намочити в воді. 

Углевый жужель очистити с попелу и кусков угля. Перед ужитем 
розсыпати на землі на 10 дней и каждого дня зливати водом с роспу- 
щеным гашеным вапном. 


2. Мішанка бетону. 


Отміряти складовы части відром, тачками и т. д. Мішати лопатом 


и граблями на добре збитом помост! с дощок, уважаючи, штобы вода 
, 


. 


та нашого хлопа, же волит все притакнути и 


Щасть Боже им в гляданю лучшой долі! 


ЗГУРОВКА РУ А ИЧА ОАЕ 


с цементом не втікала. Передом вымішати цемент с піском на сухо, а пак 
додати шутер и доляти воды. Вымішаный бетон ужити в одной годині. 
Овіжо убитый бетон хоронити от сонца, дожджу и:зимна. Другого дня 
поливати водом, штобы через 2 тыждні бетон тверднул в воді. При пя- 
Тох градусах мороза перервати роботу бетону. 

( 3. Фундаменты, 

На фундаменты дав ся 1 часть цементу, 4 части піску и $ частей 
шутру, або 6 частей толченого каменя або цеглы. На 1 метр кубичный 
бетону выходит около 150 кг. цементу. 

4. Стіны, 

а) Порожна цегла (Пустакы „Альфа”). Вымір 50 цм долга, 25 цм 
высока и 25 цм широка. Три ряды отворов в середині. На такы цеглы 
Дав ся 1 часть цементу, 4 части піску и 8 частей дробного шутру, або 
б частей дробного толченого каменя, цеглы, або углевого жужля. бели 
ніт шутру, толченого каменя и .углевого жужля, можна мішати 1 часть 
цементу и 6 частей трубого піску. Не можна уживати піску дробного. 
На оден пустак треба 4 до 5 кг. цементу. 

б) Пустакы „Идеаль”, Вымір двойной цеглы 13 х 13 Х 27 цм. На 
одну часть цементу дав ся 10 до 12 частей дробного шутру. На оден пу- 
стак выходит */ кг, цементу. 

Стны с пустаков „Альфа” мусят быти грубы 40 цм. (1: пустака), 
с пустаков „Идеаль” 41 цм. (1'/> цеглы паленой). На оден метр ква- 
дратный такой стіны с пустаков Альфа” выходит 50 кг. цементу, а с пу- 
стаков „Идеаль” 40 кг. цементу. Муровати треба на заправі вапенной 
(вапно и пісок) 1:4. Отіны от середины выправяти заправом вапенном 
1:3, от поля нашмарити цементовым молоком, а на верх дати заправу, 
зложену с 1 части цементу. 3 частей вапна и 10 частей піску. 


Стр. 4, 


Што чути в світіи В краю | 


Приіхал до Польщи патриярх Мирон. 
В пятницу, дня 20 т. м. приіхал до Варшавы 
премер румунского правителсьтва, ‘патриярх 
Мирон. Товаришат ему митрополит 
рион, министер Ион Броссу и инши 
никы. Побыт патриярха в Польщи ест обчи- 
сленый на 4 дні. В том час! буде он на сніданю 
у Г-на Презыдента, на обіді у премера Славой 
Складковского и на сніданю у митрополита 
Дионисия. С Варшавы выде патриярх до Кра- 
кова, а пак с поворотом до Румунии 

Возможность поділу Чехословакии. Газе- 
ты англицкы поясняют прихильно жаданя ні- 
мецкого предводителя Генлейна и дают поня- 
ти, же если Чехословакия не поробит далеко 
идучих уступок, в таком случаю розлетит ся. 
Газеты тоты судят, же лучше дораз дати знач- 
ны права німцам, живучим в Судетах, як отя- 
гати ся с тым, бо с каждым днем жаданя бу- 
дут чим раз больши. Німцы уже тепер жада- 
ют лпєбисцыту, котрый, можна 
предвидіти, выпаде. так, же 3№ милиона нім- 
цов буде голосовати за прилученем Судетов 
до Німеччины. 

В Чехословакии жиют и: инши меньшин- 
ства, котры также будут голосовати за отор- 
ванем и в таком разі остала бы лем мала дер- 
жава без значеня. 

Друге жадане Генлейна ест также трудне 
до выполненя. Генлейн жадат, штобы ческе 
правительство змінило свою заграничну поли- 
тыку. Єст то уж нашмаряне волі правитель- 
ству, на што трудно буде згодити ся прави- 
тельственным кругам. 

Спека пришла на долше. Метеорольогы 
предсказуют, же теперешна горяча погода бу- 
де долше тревати. Быти може, же прийде за- 
хмарене, але буде тепло, бо над середну Евро- 
пу:наплывают безперерывно струи теплого 
и сухого воздуха с полудня. 

Решта Европы где уж давнійше било теп- 
ло, мае тепер дожджи. 

Не знала, же ся выдала. Перед судом в 
Коломыи станула яко оскаржена о ошуство 
на шкоду Скарбу Державы, Параска Каратни- 
кова, Васил Кострубяк и Стефан Грицков. Па- 
раска Каратник отвічала за тото, же помимо 
того, же выдала ся другый раз, затаила тот 
факт перед властями и брала ренту по пер- 
шом мужі Михаилі Терещуку, котрый яко 
австрийскый вояк згынув на войні світовой. 
Кострубяк и Грицков были оскаржены о то- 
то, же яко громадскы урядникы потвердили 
ей просьбу о признанє ренты. На росправі 
вышла цікава річ, а именно: Параска Карат- 
ник твердила, же не знала о том, же вышла 
другый раз за муж. Каратник зажадал от ней, 
штобы мешкала у него, то она ся згодила и 
жили разом. Правда, была передом з ним у 
священника, але ани на заповіди не давано, 
ани не выполнено другых церемониялов, в ви- 
ду чого она была все переконана, же жиют 
„на віру“. 

Каструбяк и Грицков боронили ся тым, же 
не знают, што подписали, бо жаден с них не 
уміє читати и: писати. 

Суд освободил их от вины и кары. Рос- 
ходило ся а 4.500 зл., якы Параска Каратник 
побрала безправно яко ренту по першом му- 
жі. 


Висса- 
достой- 


як с горы 


Утопила ся в поточку. В Яворов! пов. ко- 
совского Анна Грималюк пасла над потоком 
гуси, а мати ей пошла до ліса за деревом. 
Вернувши с ліса мати спостерегла, же гуси па: 
сут ся сами. Занепокоєна почала глядати и 
нашла ю неживу. в потоці. 


Отвіт. редактор: Гарас Громосяк в Крыниці. 


кл ани у мо а 


300 роботников выде до Латвии. В Яслі 
и Жмигороді отбыла ся в присутности делега- 
та Латвии и преставителя староства в Яслі 
рекрутация роботников на полевы роботи и 
Латвии. 

С ясельского повіта выіде до Латвии 300 
роботныков. Достанут они там мешкане, про- 
кормлене и 40 злотых місячно. 

Горят лісы. При. дорозі Брема — Гановер 
(Німеччина) горят величезны пространства лі- 
сов. Помимо енергичной акции 3000 вояков и 
пожарных дружин огонь поширят ся. 


Катастрофальный пожар готеля. В Атлян- 
та в Амерыці спалил ся великый готель. По- 
жар повстал так скоро, же люде не потрафили 
а кромі 


утечи и спалило ся 24 людей, того 


пропали гдеси 22 особы. 


Волкы под Варшавом. В двох подваршав- 
скых місцевостях появили ся волкы, выгнаны 
с лісов посухом. Глядаючи жертя, волкы до- 
шли до села Одоляны. Пару волков отогнано, 
а одного малого волчка зловили и отдали до 
зоольогичного саду в Варшаві. 

Недалеко другого села волкы 
пса. Коло Скернєвиц виділи люде также кыр- 
дель волков, зложеный с 6-ох штук. 


загрызли 


В Ню-Йорку открыто ночный дом това- 
ровый. В Ню-Йорку открыто недавно великый 
склеп с всілякыма товарами, котрый єст отво- 
реный цілу ноч. Властитель того склепу обчи- 
слил, же в Ню-Йорку єст барз дуже людей, 
котры робят цілый день и не могут в день нич 
купити, прото тыж будут рады, як даст ся им 
случайность робити закупы в ночи. Обчисленє 
властителя ночного склепу оказало ся пра- 
вильне, бо ночный дом товаровый тішит ся 
огромным успіхом. 


Выбух в пороховні: В місті Ивагана в Я- 
понии наступил выбух в пороховні. Цілый бу- 
дынок высадило в воздух. Убитый 1 -— ране- 


ных 5. 


Жидам не вольно купати ся в Дунаю. 
В Відні, столиці давной Австрии, появило ся 
зарядженє, же жидам не вольно купати ся в 
Дунаю так в самом Відні, як и в его окрестно- 
стях. 


Трагичный поворот с королевского весі- 
ля в Альбании. В час! поворотной подорожи 
с весільных торжеств короля Альбании Ахме- 
да Зогу розбил ся цілковито самолет на горах 
Апенинскых в Италии, на котром іхало 14 па- 
сажиров и 5 людей обслугы. От удара о верх 
горы запалила ся бензына и щлый самолет 

обнял огонь. Вс! люде, находячи ся на самоле- 
ті, спалили ся. Меже нима было 5-ох италия- 
нов и 9 чужинцов. В катастрофі нашол смерть 
посол албанскый в Рим! Дияфер Бей Вилле и 
оден парыскый ювилер, котрый поіхал до 
Альбании с дорогыма каменями, штобы их 
продати королеви. Скарбу не продал и вез е- 
го с поворотом до Парыжа. Скарб тот вар- 
тости 12 милионов франков пропал в ката- 
строфі. Похорон 19 жертв отбыл ся слідуючо- 
го дня на кладбиці в місцевости Формия. 


Выбух газов. В Глинику Мариямпольском 
в рафинерии нафты фирмы „Галькар“ мал мі- 
сце выбух газов в ляборатории, котрый спри- 
чинил пожар будынку. Силом выбуху был вы- 
шмареный с ляборатории оден роботник, ко- 
трого сильно попарило. 

Пожар загасила місцева пожарна 
разом с роботниками рафинерии. 


страж 


Знищил влгсрый млын. В одном сел! пов. 
Седлецкого звариовал нагло властитель млы - 
на парового. Ідучи на ровері, зліз коло млы- 
на, ввойшол до середины, порізал на кускы 
скоряны трансмисийны ремені и понищил ин- 
ши урядженя. Аж полиция и сусіды потрафи- 
лизвязати его и оставити до шпиталя в Седль- 
цах. 

Ушкодили памятник Массарика. В Шум- 
берку на Моравах якыси невысліджены зло- 
умышленникы отрубали с памятника Масса- 
рика бороду и на єй місце намальовали черве- 
ном фарбом велику гитлеровску свястыку. 
Подозрінє впало на судетскых німцов с гру- 
пы Генлєйна. Тоты боронят ся и твердят, же 
зробили тото комунисты, штобы ширити без- 
порядкы. 


Почтовый ящик. 

Г-н. 1. Л. господар в Незнаевой пов. гор- 
лицкого. Присланой Вами дописи не можеме 
помістити, бо по перше, Вы не подаете свое- 
го полного назвиска и имени, што може наво- 
дити нас на мысель, же не всьо написане ест 
правдом, а, по друге, в дописи сут поміщены 
закиды, относячи ся до житя прыватного, а 
такых закыдов робити не можна, бо треба 
бы было за тото отвічати перед судом, єсли 
бы тота особа заскаржила редактора. 


В Редакции 
достати ріжны 


„Лемка” в Крыниці можна 


религийного со- 


книжочкы 
держаня. 

